
37 PERSONES DETINGUDES QUEDEN EN LLIBERTAT SOTA CÀRRECS I AMB CELEBRACIÓ DE JUDICIS RÀPIDS. 

Impedeixen la manifestació 
antifeixista amb un bloqueig policial 
mentre encobreixen l acte ultradreta 


DOS GRUPS DIFERENTS HO VAN PLANIFICAR PARAL·LELAMENT 

Enderrocat ei «toro» cfOsborne a El Bruc 

El Bruc/Anoia.- L’enderrocament de la figura del brau d’Osborne a un turó del Bruc també 
va ser un acte contra la celebració del 12 d’octubre. La casualitat va voler que dos grups 
diferents planifiquessin paral·lelament l’acte. Uns hi tenien previst d’anar-hi tres dies difer - 
ents i, de mica en mica, anar serrant l’estructura metàlica que aguantava el brau fins fer-lo 
caure la matinada de l’li al 12 d’octubre. Els altres van decidir anar-hi la tarda del dia 11 i fer- 
ho d’un sol cop, a base de desfer amb soldadors el metall de sostenia el monument espany - 
ol. És clar, imagineu-vos les cares de sorpresa del primer grup quan, després de dos dies ser - 
rant el brau, van arribar la nit de l’U al 12 d’octubre a rematar la feina i el toro no hi era. 
També imagineu-vos les cares de sorpresa del segon grup, quan arriben la tarda de l’U d’oc - 


Enguany, la Delegació del Govern ha anat un pas més enllà en la legitimació i l’en 
cobriment dels actes feixistes que es celebren a Montjuic. No només els ha permès 
de concentrar-se i fer apologia del racisme i la xenofòbia, sinó que ha carregat con 
tra la manifestació antifeixista, impedint la llibertat d’expressió. 


tubre i es troben amb l’estructura a punt de caure. 


L’Esprai 15/10/02 


Flix, Tarragona, 
Cervera i Vic 
també visqueren 
actes antifeixistes 

Flix/ Ribera d’Ebre.- A la ciutat riberenca, l’as - 
semblea de joves i Maulets organitzaren la 
jornada antifeixista a la actualment anome - 
nada plaça Espanya, amb un torneig de 
Botifarra contra la Hispanitat i un concurs 
de Tir al Feixista. Va ser una jornada de 
denuncia d’una celebració imposada. 
Tarragona.- El col·lectiu Segadors va des¬ 
plegar una gran pancarta al balcó del Medi - 
terrani, un simbol de la ciutat, per denun - 
ciar els 510 anys del genocidi als pobles d’a - 
mèrica, renegar d’una celebració reaccio¬ 
nària i retrògrada, i també rebutjar la sim¬ 
bologia i les festivitats que reforcen el ca¬ 
ràcter colonialista de l’Estat espanyol. 
Cervera/La Segarra.- Més d’un centenar de 
persones van participar d’un acte de rebuig 
al 12 d’octubre i en contra del feixisme 
encobert el Partit Popular. Una cercavila va 
recórrer els carrers de la ciutat i va finalitzar 
a les portes de la seu del PP. Allí diverses 
persones van entrar a la seu, i els mossos 
d’esquadra van detenir un noi passades 
diverses hores. El PP va utilitzar els fets per 
victimitzar-se i assegurar que son ells els 
que reben amenaces i coaccions. 

Vic/ Osona.- Sota el lema "Aturem el feix¬ 
isme, no a la llei de partits" la manifestació 
va aplegar unes 200 persones que tot cri¬ 
dant diferents lemes contra el govern del 
PP, els cossos policíacs i reclamant la inde - 
pendència dels Països Catalans van recórrer 
varis carrers de la ciutat de Vic. En tot mo - 
ment la protesta, organitzada per la recent 
creada Coordinadora de l'Esquerra indepen - 
dentista, va ser assetjada pels mossos. 

Barcelona.- Tant el dia 8 com el dia 11 d’oc¬ 
tubre, ja es va poder veure durant les accions 
convocades per la Plataforma Antifeixista a 
dos monuments que ens recorden al fran¬ 
quisme i que encara son als carrers de 
Barcelona, una forta presència i coacció 
policial. Tot i això, varen poder desplegar 
pancartes a l’Obelisc de Diagonal amb pas¬ 
seig de Gràcia, i al monument en honor als 
caiguts del franquisme situat a l’avinguda 
Josep Tarradellas. 

El dia 12, però, la pressió es va fer molt 
major. La plaça Urquinaona, on s’iniciava la 
manifestació antifeixista, era presa manu- 
militare per una vintena de furgonetes anti - 
avalots fortament armats, que es dedicaven 
a identificar a les desenes de persones que 
començaven a apropar-se a la zona. També 
van començar les detencions, per fets tan 
simples com dur una pancarta. La tensió era 
creixent i la marxa va començar a moure’s en 
direcció a la plaça Catalunya, però la policia 
tenia ordres clares de reventar l’acte, i a 
Ronda Sant Pere van fer un cordó que impe - 
dia el seu avanç. Aleshores van carregar, s’ini - 
ciaren els enfrontaments, cops de porra, 
contenidors volcats, algunes seus bancàries 
sabotejades, persones ferides, i corredisses 
en direcció al carrer Casp, Gran Via, Ronda 
Sant Antoni, etc... La dissolució de la protes¬ 


ta va acabar amb 37 detencions, que varen 
ser traslladades amb furgons fins a la comis - 
saria de la Verneda. 

Tancats als calabossos per dur ous 
Les primeres vuit persones que varen sortir 
de La Verneda eren un grup de treballadors 
d’un empresa empaquetadora d’ous. Resulta 
que duien caixes d’aquest producte perquè 
sortien de la feina, però van tenir la mala 
sort de creuar-se amb furgons policials, 
aquests van interpretar que els ous eren per 
agredir els agents, pensant que eren plens de 
pintura o quelcom similar. La surrealista 
peripècia va finalitzar quan a la Verneda, els 
policies varen obrir diversos ous i es van 
adonar que simplement eren ous. Van sortir 
sense càrrecs però sense cap indemnització 
per les amenaces, insults i actuacions 
impunes que varen rebre. 

10 menors van sortir la primera nit 
Les 10 persones menors d’edat que van ser 
detingudes van ser posades en llibertat el 
mateix dia 12 a la nit, ja que els seus pares en 
varen prendre la custodia i la fiscalia de 
menors farà una qualificació sobre les acusa - 
cions penals que se’ls imputarà. 

Les altres 19 persones van romandre tan - 
cades als calabossos tota la nit, el matí de 
l’endemà van declarar, i tot i això varen con - 
tinuar tancades a la Verneda fins el matí del 


dilluns 14 d’octubre, ja que segons fons ofi¬ 
cials, no hi havia furgons per fer el trasllat 
abans. Fins i tot, dues noies, van trigar a ser 
traslladades més hores (fins a les 16h del dia 
14), ja que segons sembla van patir intensos 
interrogatoris sobre la seva participació en 
campanyes, projectes i organitzacions. 
Llibertat amb càrrecs i judicis ràpids 
L’espera als jutjats va ser llarga, des de la una 
del migdia fins a les set de la tarda van anar 
sortint en llibertat de manera esglaonada, en 
grups de 2, 4, 5 i 8. Les acusacions son de 
manifestació il·lícita, desordres públics i 
danys, tot i que poques persones acu- 

Acció en solidaritat 
amb els detinguts 
del 12 d octubre 

Barcelona.- El 13 d'octubre es produí un 
tall de trànsit mitjançant pneumàtics 
encesos a l'autopista A-2 a l'alçada de l'en¬ 
trada a Barcelona, i aparegué una pancarta 
de solidaritat amb els detinguts per la 
manifestació del dia anterior. El fet 
aparegué a imatges del telenoticies de 
TV3 i als butlletins del trànsit de 
Catalunya Informació. S’entén que l’acció 
es va dur a terme per protestar contra la 
repressió i el control policial abans, durant 
i després de la manifestació antifeixista 
del 12-0, així com denunciar les 30 deten¬ 
cions realitzades a la manifestació. 


mulaven més d’una imputació. El jutjat que 
els prengué declaració, el 25 d’instrucció, va 
decretar la celebració de judicis ràpids per 
tots ells i elles, que tindran lloc durant el 
matí del proper 28 d’octubre al jutjat penal 


18 de Barcelona. Cal remarcar que una fluc¬ 
tuant, però nutrida concentració de suport 
de familiars i amics estigué a les portes de 
comissaria i de jutjats durant tot el periple. 

Denuncia dels tractats transnacionals com l’Alca 

Manifestació llatinoamericana 
contra el dia de la Hispanitat 

Barcelona.- El 12-0 també va ser motiu d’un acte de protesta per part d'immigrants llati - 
noamericans i solidàries. Segons el comunicat dels col·lectius convocants “no tenim res a 
celebrar el 12 d’octubre, per nosaltres es compleixen 510 anys del començament de la con - 
questa”. El comunicat destaca que la globalització i les polítiques neoliberals empobreixen 
els seus països i apunten que “en aquesta fase neocolonial han tingut un paper destacat les 
transnacionals espanyoles que s’han fet càrrec d’àrees estratègiques com l’energia, les 
comunicacions i gran part del sistema bancari i financer”. També denuncia el deute extern 
que pesa sobre les economies dels estats llatinoamericans i la creació de l’ALCA (Àrea de 
Libre Comercio de las Américas) per part dels EEUU amb el propòsit de convertir aquests 
països en “proveidors de mà d’obra i matèries primeres”, així com la Llei d’Estrangeria de 
l’Estat espanyol. Per fer públiques totes aquestes denúncies, es va convocar a la mani - 
festació que va recórrer el centre de la ciutat des de la Pl.Catalunya fins al monument a 
Colón on va acabar amb la lectura d’un manifest i música. Al llarg del recorregut es van 
cridar consignes contra l’ALCA, Repsol, Telefònica i la resta d’empreses i organitzacions 
que ofeguen l’economia dels països llatinoamericans. Contra-lnfos 15/10/02 

Presons 


EL 27 D OCTUBRE TOTHOM A VlC CONTRA EL RACISME 


La Plataforma per Catalunya pretén reunir-se 
a Vic amb el vist i plau de [ajuntament 


Quatre presons en dues setmanes 

Nou trasllat de 
Zigor Larredonda 

Albacete/Castilla.- Fa dues setmanes en Zi¬ 
gor es trobava empresonat a la presó d’A- 
ranjuez. Sense donar-li cap raó li van aplicar 
l’article 10 del reglament penitenciari(inco- 
municació per presos perillosos) i el van 
traslladar a la presó d’Alcalà-Meco a Alcalà 
de Henares. En aquesta presó va estar-hi 11 
dies incomunicat fins que dissabte dia 12 el 
van traslladar un altre cop. En principi anava 
a Albacete però l’han tingut dos dies a la 
presó de Valdemoro (Madrid) fins avui dil¬ 
luns que ha estat portat, de moment, a 
Albacete. En aquesta presó les condicions 
són encara més desfavorables pel Zigor: Per 
començar només hi ha quatre presos 
polítics, cadascú en un mòdul diferent i té 
d’una a dues trucades i un vis al més. 

Un cop més l’estat feixista espanyol 
reprimeix als i les preses polítics, aquest 
cop tornant a utilitzar l’eina de la dispersió. 
Amb aquesta eina l’estat no reprimeix tan 
sols a la persona presa sinó que la extén al 
seu entorn, familiars, amics i amigues i a 
grups de suport. Per trencar 1’aïllament se li 
poden escriure cartes a la presó provincial 
d’Albacete: Carretera de Ayora Km. 72 
Apartat de Correus 70 (08071) Albacete. 

Okupació 


Vic/Osona.- Diversos col·lectius i persones 
han creat recentment a Osona, la Coordi¬ 
nadora contra el racisme per tal de fer front 
a les continues accions del conegut feixista 
Josep Anglada i les seves Plataforma Vigata- 
na i Plataforma per Catalunya. Tot seguit 
transcrivim el manifest que ens han fet arrib - 
ar: “Davant el fet que la Plataforma per Cata - 
lunya, amb Josep Anglada al capdavant, ha 
convocat un congrés a l’edifici públic d’El 
Sucre, a Vic, el proper 27 d’octubre, denun¬ 
ciem: Josep Anglada, ex militant de Fuerza 
Nueva i ara principal promotor de la 
Plataforma Vigatana, emmarcada a la comar¬ 
ca d’Osona, pretén presentar llista electoral 
a les properes eleccions municipals, a la ciu - 
tat de Vic. Anglada, i els seus seguidors, es 
reuniren a Vic en un sopar i, a partir d’aquí, 
han engegat un continu d’accions per tal de 
buscar les pessigolles i la controvèrsia sobre 
la població immigrant. La línia d’acció d’a¬ 
questa Plataforma, s’emmarca en una acti¬ 
tud de racisme i xenofòbia constant. Alguns 
articles de premsa han parlat d’aquesta 
situació: “la Plataforma Vigatana propugna 
reduir al màxim el número d’immigrants” (La 
Marxa) o “un partido que trata de eliminar 


las ayudas municipales que promueven la 
integración y capitalizar los miedos del 
vecindario” (La Vanguardia). Diversos col·lec¬ 
tius, entitats i persones van interposar una 
querella contra aquest partit, el 26/02/01 
que, tot i que en un proper moment va ser 
acceptada a tràmit, després va ser desesti¬ 
mada. Arran de diversos fets de caràcter 
racista en diversos llocs de Catalunya, com 
Terrassa, Sant Cugat o Premià de Mar, An - 
glada ha intentat crear llistes electorals en 
diverses poblacions. Tot i no obtenir el re¬ 
colzament que voldria, Anglada va fer públi¬ 
ca la intenció de presentar llistes a les prop - 
eres eleccions autonòmiques, sota el nom 
de Plataforma per Catalunya, seguint la ma - 
teixa línia que a Osona. Josep Anglada va ser 
ensarronat pel Canal 9 del país Valencià en 
una entrevista gravada en càmera oculta on 
deixava clar que no havia oblidat la militàn - 
cia en grups feixistes en el passat i que 
encara té l’àliga al cor. Aquests fets varen ser 
també denunciats en primera plana pel per¬ 
iòdic El 9Nou d’Osona. 

Ara i a Vic, Anglada i els seus, tenen previst, 
el proper 27 d’octubre, realitzar un congrés 
de partit a l’edifici del Sucre amb el vist i 


plau de l’Ajuntament d’aquesta població. 
Manifestem 

Que enfront la proposta excloent i feixista 
d’aquest partit i de Josep Anglada, volem 
deixar palesa la nostra disconformitat en 
qualsevol de les accions que ha emprès. El 
nostre rebuig a la complicitat de l’Ajunta¬ 
ment de Vic i IMPEVIC en cedir un espai de 
la vila per tal que un partit d’aquestes carac - 
terístiques pugui tirar endavant la seva 
estratègia. Reclamem, per tant, la retirada 
immediata del permís atorgat a la Plata¬ 
forma per Catalunya. Tanmateix cridem 
tothom a manifestar el rebuig cap a aquest 
partit i a tot allò que faci pudor d’ autori - 
tarisme i d’exclusió. Feixisme mai més, ni a 
Vic ni a enlloc!! Tot i que encara no s’ha per - 
filat el lloc ni l’hora, s’ha convocat una jor¬ 
nada antifeixista durant el 27 d’octubre a la 
ciutat de Vic per tal de manifestar el rebuig 
contra les idees i accions d’aquest partit 
feixista. Esta prevista una botifarrada, actua¬ 
cions musicals i... acció!! Seguirem inform¬ 
ant, estigues alerta!” 

Coordinadora contra el Racisme 
+ Contra-lnfos 14/10/02 


treure’ns part de l’horta. Estem aquí perquè 
ens oposem a aquesta obra-farsa, que només 
fa que carregar-se les cases de la gent i 
omplir les butxaques de molt pocs. El tram¬ 
via, en realitat, és una excusa. A on arriba? 
Com es conecta amb altres transports 
públics? Qui l’ha demanat? Com s’ha rebut la 
imposició a les diferents poblacions per on 
passa? Com canvia el paisatge al seu pas? 
Quants nous hipermercats (Champion, 
Caprabo,...) i nous blocs de pisos han acabat 
amb bona part del patrimoni d’aquest poble 
pel pas del tramvia?» Recordem que han 
marxat els treballadors però l’ordre d’ex¬ 
propiació és pot fer efectiva durant els 
següents 15 dies, així que es convoca a 
tothom que vulgui solidaritzar-se amb l’hort 
de Kan Cadena, dimecres, dijous i divendres 
d’aquesta setmana a les 8 del matí davant de 
l’hort per esmorzar i resistir. 

«El tramvia... pa tu tÍa» 

L’ajuntament d’Esplugues intenta 
expropiar 80 m 2 de l’hort de Kan Cadena 

Les obres del Trambaix destrossen horts i cases del Baix Llobregat. 


Esplugues/Baix Llobregat.- Pel dimarts 15 
d’octubre l’ajuntament d’Esplugues havia no¬ 
tificat als i les okupants de la finca de Kan 
Cadena que els expropiaria uns 80m 2 de 
l’hort que des de fa quasi 5 anys conreen, ja 
que es troba afectat per les obres d’un dels 
darrers grans projectes metropolitans: el 
Trambaix, el tramvia que unirà els Corte In¬ 
glés de Diagonal i el de Cornellà, i que sub - 
stituirà al tan esperat metro que ja fa tant de 
temps que veïnes i veïns del Baix Llobregat 
esperen. És per això que hi havia convocada 
una concentració per impedir l’expropiació. 


S’hi han concentrat uns 25 veïns i veïnes que 
han esmorzat tranquil·lament al carrer ve¬ 
ient com els treballadors no actuaven 
davant aquesta situació. 

A mig matí ha aparegut l’arquitecte de l’ajun - 
tament amb els papersde l’expropiació 
forçosa a la mà, demanant a la gent concen - 
trada que permetés l’entrada dels obrers per 
fer efectiva l’expropiació. En aquells mo¬ 
ments a la zona ja havien començat a fer 
acte de presència alguns cotxes patrulles de 
la policia nacional i local. Així, cap a la 1 del 
migdia entre 15 i 20 policies (nacionals i 


locals), han fet fora a 
empentes, estirades de 
cabells i algun cop de 
porra a la gent que es 
trobava a la vorera per 
impedir l’expropiació. En 
aquells moments, però, 3 
persones s’han pogut 
penjar de les valies pub¬ 
licitàries que separen el carrer de l’hort i una 
quarta a la paret de la finca del costat que 
també volien enderrocar. Finalment, els rep¬ 
resentants municipals i policials han decidit 
desmuntar l’operatiu i han marxat, no sense 
abans amenaçar amb que tornarien. 

Durant el matís’han repartit octavetes infor¬ 
matives a la gent i cotxes que passaven pel 
davant i aquest és un fragment del text on es 
protesta per la construcció del tramvia. « ... 
Ahir van enderrocar vàries cases on la gent 
portava vivint més de 30 anys, avui volen 


Desallotjament del Cso Malas Pulgas, 

CÀRREGUES EL 12 D’OCTUBRE I DETENCIONS A PUNTA DE PISTOLA 


Dures actuacions policials 
a València els últims dies 


Els últims dies s’ha viscut a la ciutat de València diverses actuacions policials amb 
càrregues, amenaces i detencions, una situació d’impunitat generada al voltant del 
dia de la Hispanitat, que s’ha saldat també amb el desallotjament del Centre Social 
Malaspulgas, okupat des de feia 2 anys i mig. 


València.- El divendres 11 d’octubre, grupús- 
cles feixistes varen organitzar una parafer- 
nàlia ultradretana i feixista al barri de 
Velluters de València, la participació va ser 
mínima, (diverses desenes) sense recolza¬ 
ment veïnal, això si amb una forta protecció 
policial de l’acte, en el que s’hi feia clara 
apologia del racisme, la xenofòbia, etc... 
Davant d’aquests fets, l’Assemblea Antifei¬ 
xista i diversos col·lectius de la ciutat havien 
convocat un acte de rebuig al feixisme, però 
després de rebre amenaces per part de l’ul¬ 
tradreta, l’única convocatòria que es va 
mantenir va ser la de l’Assemblea, que s’ha - 
via d’iniciar a dos quarts de set de la tarda. 
El punt de trobada estava pres per antiaval - 
ots que impedien el pas, amb identificacions 
i la detenció de dues persones. A diversos 
punts de la ciutat es produiren actes de 
resposta amb accions i pintades. 

A punta de pistola 

L’endemà al migdia, a les portes del CSO 
Pepika la Pilona, van aparèixer dos cotxes 
patrulla i una furgoneta de la policia nacio - 


nal, i els agents, pistola en mà van treure 
dues persones d’un vehicle aparcat a les 
portes del centre social, els van tumbar al 
terra i els van emmanillar, sempre amb la 
pistola a l’esquena i, a més, jugant macabra- 
ment amb ella. Després d’això, varen ser 
traslladats a la Jefatura Superior de València, 
on van ser identificats, i un d’ells posat en 
llibertat. L’altre va ser incomunicat durant 
hores, sense llegir-li els seus drets, man¬ 
tenint-lo emmanillat i intimidant-lo amb 
comentaris i crits. Més tard, li van llegir els 
drets i li van comunicar que tenia un requer - 
iment judicial pel proper dilluns. El diu¬ 
menge a la tarda, però va ser passat a dis - 
posició judicial i va quedar en llibertat, amb 
l’obligació d’anar dilluns a recollir una notifi¬ 
cació. Diverses persones es varen concentrar 
durant el periple a les portes de la comis¬ 
saria i dels jutjats per donar ànims al noi i 
criticar la policia. Encara no s’ha pogut acla¬ 
rir el fonament de l’actuació policial, tot i 
que possiblement no n’hi hagi cap d’altre 
que la intimidació i la impunitat. 

Desallotjament del Cso Malas Pulgas 

València.- El centre social Malas Pulgas, al c/Doctor Lluch 1 del barri d’El Cabanyal, a 
València, va ser assaltat per un gran desplegament policial el dilluns 14 d’octubre. Vuit fur - 
gonetes, un helicòpter, motos, secretes i guardes de seguretat van participar de l’op - 
eració, que segons un agent “es podria qüalificar de la reokupació de l’espai per part de 
la seva propietària, Eugènia Vines Montero”. Sense ordre judicial, amb violència, filmant i 
fotografiant totes les pertinences i el material que hi havia a l’edifici, així es va desen - 
volupar el matí. La gent que s’apropava era identificada i un noi va ser traslladat a comis - 
saria. Després, l’empresa de seguretat La Levantina, propietat del president del partit feix - 
ista “Espana 2000", va envair la casa amb els seus agents. Ja s’ha convocat una mani - 
festació en resposta als fets, serà el proper divendres 25 d’octubre a les 18h a la porta 
principal de Viveros. Contra-lnfos València 15/10/02 


Et pots subscriure al Contra-Infos electrònic 
enviant-nos un mail a zitzania@sindominio.net 
.El rebràs tots els dimarts al vespre.. 










Repressió 


Anticapitalisme 


Ecologia 


Entrada en vigor el passat 12 d’octubre 


Aquest Cap de setmana a Nou Barris 


La Conselleria d’Interior ho comunica als convocants 


Primeres protestes contra 
la Lssi a Barcelona 


Primera reunió europea 
de la Consulta Social 


Barcelona.- El dissabte 12 d’octubre entrava 
en vigor la nova llei de serveis de la societat 
de la informació (LSSI) publicada al BOE tres 
mesos abans. Aquesta llei es també conegu¬ 
da com la llei del comerç electrònic, pero 
en ella es troben regulacions molt generals 
sobre continguts que poden ser penats amb 
multes de fins 60.000 euros, per certs con - 
tiguts a internet contra “l’ordre públic”, la 
“seguretat publica” o la “defensa nacional". 
La llei va enfocada als servidors de internet 
que estaran obligats a guardar dades de les 
visites, i a identificar amb DNI i adressa a 
totes les pàgines que estan allotjades. D’a¬ 
questa manera es fomenta l’autocensura a 
internet, sobretot a traves dels proveidors, 
que es miraran més a veure qui pot publicar 
i qui no. També permet el tancament per via 
administrativa, a través del ministeri de 
ciència i tecnologia, al marge dels jutges, de 
les pagines que es considerin “il·legals”. La 
manera de presentar la llei en societat és la 
d’acabar amb la pederastia i el terrorisme, a 
costa d’una retallada en les llibertats d’ex- 


Veïnal 


pressió per tots els altres milions de person - 
es que no són ni una cosa ni l’altra. Es tracta 
tota la xarxa com un nou escenari comercial, 
oblidant que gran part d’internet es basa en 
en l’intercanvi d’informació de manera 
altruista. Tot i que encara no hi ha una regu - 
lació d’aquesta llei que permetrà la seva 
aplicació de manera clara, el diumenge 13 es 
va fer una acció de protesta a Barcelona, per 
tal de donar a coneixer a la gent la situació 
de perill per la llibertat d’expressió a inter¬ 
net. A l’alçada de Canaletes es va penjar una 
pancarta que creuava les rambles i on posa - 
va “Benvinduts/des a la LSSI”. Sota la pan - 
carta es van pintar uns monitors de colors i 
se’ls va posar una enganxina on posava “cen - 
surat”. També es va repartir informació a la 
gent que passava i s’interessava pel tema. 

Contra-lnfos 14/10/02 
Per més informació: 
barcelona.indymedia.org 
www.mienten.com,www.villanos.net 
www.kriptopolis.com 
www.stopl984.com,www.sindominio.net 


Nou Barris/Barcelona.- “Del 18 al 20 d’oc¬ 
tubre es reuniran a Barcelona les diferents 
persones i grups que ja estan treballant en la 
Consulta Social Europea per a posar en 
comú les diferents experiències i consen - 
suar aquells elements que els permetin 
seguir treballant la primera part del procés 
que s’ha anomenat consulta interna. 

La Consulta Social Europea (CSE) és un pro - 
jecte de llarg termini que busca la mobil - 
ització de la societat al voltant d’una dis - 
cussió col·lectiva on socialitzar denúncies, 
inquietuds, frustracions, propostes i anhels. 
Pretén promoure un procés de debat social, 
en ciutats i territoris de tota Europa, que 
mobilitzi les propostes que existeixen per a 
fer possible una altra societat. Pretén posar 
en evidència la complicitat entre la demo - 
cràcia electoral i la dictadura econòmica de 
les grans corporacions i amb tot això cami¬ 
nar fins a una democràcia real reprenent el 
control sobre les nostres vides en cada barri, 
cada poble, cada lloc de treball i cada 
marge. En definitiva, la CSE pot entendre’s 
com un procés de creació i ampliació d’es - 
pais horitzontals de discussió i presa de 


Independentisme 


decisions, que es concretin tant a nivell 
internacional com en el nivell local. Cada 
procés vinculat a la consulta en el nivell 
local serà completament autònom, per a ser 
construït adaptant-se al seu context. No 
obstant això, per a un procés internacional 
compartit són necessaris uns mínims acords 
comuns, els quals s’han de construir i decidir 
entre tantes persones i grups com sigui pos - 
sible. Per això s’ha iniciat la Consulta Interna 
(Cl), la primera part del procés de CSE a niv - 
ell internacional, a través de la qual es pre - 
ten trobar entre totes i tots uns mínims 
comuns, en relació als objectius, els con¬ 
tinguts, les parts del procés i les formes 
d’organització compartides. I és amb aques - 
ta primera reunió europea del cap de set¬ 
mana que es vol avançar en les metodolo - 
gies per portar a terme la Cl. La trobada es 
desenvoluparà durant tot el dia a l’Ateneu 
Popular de Nou Barris, i també hi hauran 
debats després de sopar a Can Masdéu. Així 
mateix al divendres a les 20.00 a l’Ateneu hi 
haurà una xerrada informativa per a explicar 
tot el procés de la CSE, també podeu trobar 
+ informació a la pàgina web www.consul- 
taeuropea.org” Grup promotor 13/10/02 


Aprovat per sorpresa el nou Eix Llacuna 


Poble Nou/Barcelona.- El passat dimarts 8 d’octubre el districte de Poble Nou va aprobar 
sense que estigués a l’ordre del dia, el nou projecte de l’eix Llacuna, al que els veïns i veïnes 
hi han presentat al·legacions ja que afecta a 18 famílies i 58 treballadors i treballadores d’unes 
vi vendes afectades per zona verda. Tot aixó sorpresivament i amb procediment d’urgència, ja 
que al haver-hi presentat al·legacions no ho podien fer per la via normal sense abans respon - 
dre a les mateixes. El PERI de Llacuna ha estat aprovat per tràmit d’urgència amb els vots a 
favor del PSC i les abstencions d’ERC i Iniciativa-Verds. Així doncs la Coordinadora contra el 
22@ indignats davant aquests moviments en el ple del districte i la col·laboració de tots els 
representants polítics convoquen el proper dijous 24 d’octubre a les 19:30hores a la plaça 
Sant Jaume per protestar davant aquesta situació. Coordinadora contra el 22@ 15/10/02 


600 PERSONES ES CONCENTREN A LES PORTES DEL TRIBUNAL 

Suspès el judici contra Toti Juanola 

Girona.- El passat 9 d’octubre va tenir lloc als jutjats de Girona, una concentració per donar 
suport al membre de Maulets de la Garrotxa, Toti Juanola. Més de 600 persones van par - 
ticipar activament en la protesta. Tot i el gran suport, la justícia espanyola va suspendre el 
judici per motius poc clars, els membres del PP no havien estat citats a declarar. 

El judici ha estat traslladat al 20 de maig del 2003, el jove independentista haurà de supor - 
tar 6 mesos més la pressió psíquica que suposa la petició fiscal (5 anys i 9 mesos de presó). 

www.elsud.org 15/10/02 


Prohibida la pixarada popular 
contra el camp de golf de Vilalba 


Vilalba Sasserra/ Vallès Oriental.- El director 
general de seguretat ciutadana del Departa - 
ment d’Interior, En Xavier Martorell i Villa - 
lobos, va resoldre no autoritzar la mani¬ 
festació convocada contra el camp de golf 
per aquest passat 12 d’octubre per defecte 
de forma. A més va enviar els seus mossos 
d’esquadra per amenarçar amb multes mil¬ 
ionàries si la segona pixarada al camp de 
golf s’arribava a celebrar. Amb aquesta 
excusa burocràtica s’ha prohibit anar fins al 
golf de Vilalba a fer una pixaradeta abans 
que vinguin les excavadores a destrossar-ho 


tot per fer els seus dos hotels, la seva ma - 
cro-urbanització de luxe i el seu camp de 
golf de Vilalba, terme municipal de La Roca 
del Vallès. La plataforma contra el camp de 
golf torna a convocar a la gent el pròxim 
diumenge 20 d’octubre, a les Uhores del 
matí a l’Ajuntament de Cardedeu. Esperem 
que en Xavier Martorell, l’amo de tots els 
camins i carrers de Catalunya, aquest cop 
ens concedeixi la gràcia de deixar-nos mani - 
festar per les seves propietats. 

Plataforma contra el camp de golf 
+ Contra-lnfos 15/10/02 


Acampada al poble de Talaixà 

La lluita per recuperar la Vall d’Hortmoier 
saccentua amb lobertura del vedat de caça 


Hortmoier/Alta Garrotxa.- La Coordinadora 
d’Entitats de Defensa de la Vall d’Hortmoier 
va convocar a unes 200 persones que van 
passar aquest cap de setmana per la zona 
davant l’actitud dels caçadors del vedat 
d’Hortmoier, (l’empresa Ormoier SA és la 
propietària de la vall que l’ha convertit en un 
vedat de caça major) que a finals de la tem¬ 
porada de caça de l’any passat van matar 
unes cabres a trets d’uns veïns i veïnes. Fins i 
tot van arribar a amenaçar-los a ells i als 
excursionistes que caminaven per la zona. Es 


va realitzar un cercavila per la població d’Oix 
denunciant el vedat de caça i la privatització 
elitista de la vall, portant com a mascota un 
elefant, ja que a la denúncia consta que les 
amenaces dels caçadors foren: «Nosaltres 
matem cabres, elefants i persones si fa falta». 
Durant la marxa convocada des d’Oix a 
Talaixà, es va penjar una pancarta a una paret 
de pedra ben vistosa, contra la família Ra¬ 
cionem, els propietaris de les 600 hectàrees 
d’Hortmoier i administradors de l’empresa 
que gestiona el vedat de caça, Ormoier SA. 

Contra-lnfos 15/10/02 


Aturem el túnel de Braconsü Encerclem-los!! 

Protesta paral·lela contra Bracons a Barcelona i Olot 

Olot/La Garrotxa.- «El proper dijous 24 d’octubre tornarem a la càrrega contra el túnel de 
Bracons. Encerclarem amb una cadena humana la Conselleria de Política Territorial i Obres 
Públiques (PTOP) i l’Ajuntament d’Olot.La convocatoria es farà simultaneament a les 19 
hores. No hi faltis! Avui encara som a temps d’aturar-ho!» Salvem les Valls 15/10/02 


Torneu-nos la comunicació 

Bicicletada, 18 d’octubre 19h, plaça Catalunya, Barcelona 


>>>La setmana meteorològica 



Temps assoleïat en general durant tota la setmana. El dijous al vespre i divendres al matí 
les temperatures seran més baixes, però en general passaran dels 20 graus tots els dies. 














































